รัฐมนตรีว่าการกระทรวงวัฒนธรรม เตรียมเสนอที่ประชุม ศบค. ให้หยุดชดเชยสงกรานต์ช่วงเดือนกรกฎาคมนี้ รวมทั้งเสนอผ่อนปรนกองถ่ายภาพยนตร์ เพิ่มเป็น 80 คน
รัฐมนตรีว่าการกระทรวงวัฒนธรรม เตรียมเสนอที่ประชุม ศบค. ให้หยุดชดเชยสงกรานต์ช่วงเดือนกรกฎาคมนี้ รวมทั้งเสนอผ่อนปรนกองถ่ายภาพยนตร์ เพิ่มเป็น 80 คนนายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวถึงการพิจารณา วันหยุดชดเชยสงกรานต์ ในช่วงเดือนกรกฎาคม ว่า จะเสนอให้ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. วันศุกร์ที่ 5 มิถุนายนนี้ พิจารณากำหนดวันหยุดชดเชย ต่อจากช่วง วันอาสาฬหบูชา และ วันเข้าพรรษา ที่จะมีวันหยุดต่อเนื่อง ตั้งแต่วันเสาร์ที่ 4 - 7 กรกฎาคม 2563 ซึ่งมีความเป็นไปได้ ที่จะเป็นวันหยุดยาว ระหว่างวันที่ 4 - 9 กรกฎาคม 2563 หรืออาจจะพิจารณาหยุดชดเชยสงกรานต์ ในช่วงปลายเดือนกรกฎาคม ซึ่งจะมีวันหยุดเนื่องในวันเฉลิมพระชนมพรรษา 28 กรกฎาคม 2563 นอกจากนี้ จะเสนอ ให้ ศบค.พิจารณาเพิ่มจำนวน เจ้าหน้าที่ในกองถ่ายภาพยนตร์ 80 คน จากเดิมไม่เกิน 50 คน รวมถึงกองถ่ายภาพยนตร์จากต่างประเทศ ที่ขออนุญาตเป็นการเฉพาะ หลังจากพบว่า สามารถดำเนินมาตรการตามแนวทางของสาธารณสุขได้อย่างดี และมีความจำเป็นที่ต้องทำงานต่อเนื่องโดยใช้จำนวนคนที่มากขึ้นส่วนกรณี 18 กรรมการบริหารพรรคพลังประชารัฐลาออก ส่งผลให้กรรมการบริหารพรรคทั้งชุดต้องพ้นสภาพไปนั้น นายอิทธิพล ในฐานะกรรมการบริหารพรรค ระบุว่า กรรมการบริหารพรรคอีก 16 คนที่ไม่ได้ลาออกก็จะทำหน้าที่รักษาการต่อไป จากนั้นจะยื่นขออนุญาต กกต.จัดการประชุมสามัญประจำปี ภายใน 45 วัน ซึ่ง กกต. ต้องพิจารณาร่วมกับ ศบค. ด้วย